[{"text_idx": "#000002", "text": "Hasa\u2019e asesu ba justisa ba grupu vulneravel sira"}, {"text_idx": "#000003", "text": "Violasaun sira hasoru direitos humanos no boa-governasaun\nLejislasaun relevante kona-ba direitos humanos no boa-governasaun\nLei internasiona\u0301l kona-ba direitos humanos"}, {"text_idx": "#000007", "text": "Iha aprezentasaun ba relatoriu ne\u2019e, Provedor aprezenta pontus importante sira ne\u2019ebe\u0301 mak iha relasaun ho servisu tomak Provedoria nian durante iha tinan 2016 nia laran."}, {"text_idx": "#000008", "text": "\u201crelatoriu ne\u2019e atu fo dezenha de\u2019it katak, aktividades ne\u2019ebe\u0301 maka ami halo bazeia ba planu estratejiku ne\u2019ebe\u0301 mak hatun ba iha planu anual i kada aktividades sei ezekuta husi kada diresaun ne\u2019ebe\u0301 maka ami estabelese iha Provedoria bazeia ba ami nia lei organiku ne\u2019ebe\u0301 iha,\u201d hateten, Provedor."}, {"text_idx": "#000009", "text": "Provedor hatutan, aktividades sira ne\u2019e maka hanesan investigasaun, promosaun, fiskalizasaun, simu keixa, mediasaun konsiliasaun no monitoriza rekomendasaun PDHJ inklui aktividade balun ne\u2019ebe\u0301 mak liga ho kapasitasaun institusional."}, {"text_idx": "#000010", "text": "Aleinde ne\u2019e Provedoria mo\u0301s prontu nafatin bainhira Parlamentu hakarak fo\u0301 oportunidade atu Provedoria bele aprezenta relatoriu anual ne\u2019e iha plenaria."}, {"text_idx": "#000011", "text": "Iha fatin hanesan, Prezidente Parlamentu Nasional Dr. Aderito Hugo da Costa haktuir, durante ne\u2019e sira mo\u0301s akompan\u0303a hela prosesu servisu tomak ne\u2019ebe\u0301 mak lao iha Provedoria nia laran no Parlamentu mo\u0301s apresia ho ekipa monitoring PDHJ nian iha terenu ne\u2019ebe\u0301 mak hatudu duni sira nia vontade de servisu."}, {"text_idx": "#000012", "text": "Kona-ba aprezentasaun relatoriu anual iha plenaria, Prezidente la promete maibe, sira sei tenta buka tempu oinsa para antes remata mandatu Provedor ho ekipa bele aprezenta relatoriu anual ne\u2019e iha plenaria."}, {"text_idx": "#000013", "text": "Prezidente mo\u0301s husu nafatin ba Provedor atu tau matan ba institituisaun estadu ka governu tuir Provedoria nia mandatu ne\u2019ebe\u0301 romove governasaun diak hodi proteje direitus umanus."}]